انفيرنو (دانتى)

انفيرنو او الجحيم ، هى الجزء الاول من الكوميديا الالهيه ، اللى كتبها دانتى فى القرن الاربعتاشر و بيعتبر اعظم عمل ادبى اتكتب باللغة الايطاليه ، الملحمة بتتكلم عن رحلة دانتى للجحيم مع فيرجيل ، و بتتخيل الجحيم ، حسب المفهوم المسيحى فى العصور الوسطى ، و بيقابل شخصيات تاريخية و اسطوريه هناك دخلوا النار بسبب ذنوبهم ، زى ما الكنيسة الكاتوليكيه شايفه و بيورى تفاصيل عذابهم و حياتهم هناك. دانتى وصف تسع دواير للأنفيرنو او الجحيم ، من الأسهل الى الأشد و كل دايرة ليها عذابها حسب خطيئة سكانها. الملحمة اترجمت للغات كتير مع بقية الكوميديا الالهيه .

 دواير الجحيم 

 الدايرة الأولى (ليمبو) 
اول دواير الانفيرنو هى الليمبو ،  او الحد ، هى اقرب دواير الجحيم للجنة ، و سكانها المسيحيين اللى مش متعمدين و و الناس اللى مش مسيحيين و الوثنيين ، اللى كانو كويسيين و اطهار ، بس داخلوا النار عشان هم مش مسيحين . سكان الدايرة دى عايشين من غير عذاب بس ممنوعين يدخلوا الجنة. اشهر السكان اللى دانتى ذكرهم فى الملحمة كانو هوميروس ، هوراتيوس ، اوفيد ، ابن رشد ، فيرجيل ،ابن سينا ، ايكليديس ، اريسطو ، افلاطون ، سقراط
و صلاح الدين الأيوبى و يوليوس قيصر و كمان شاف شخصيات اسطوريه زى اورفيوس ، هيكتور و اليكترا و غيرهم.

 الدايرة التانيه (الشهوه) 
الدايرة التانيه سكانها اللى ارتكبوا خطيئة و مشوا ورا شهواتهم و من سكانها سميراميس و كليوباترا و دايدو و هيلين و أخيل.

 الدايرة التالته (الشره) 
سكانها يسمح بالشره و الفجع انها تتحكم به.
 الدايرة الرابعه (الجشع) 
سكانها اللى كانو متعلقين بالماديات و كانو جشعيين فى حياتهم.
 الدايرة الخامسه (الغضب) 
فى الدايرة الخامسه سكانها اللى سمحوا للغضب بالتحكم فى حياتهم ، و فيها نهر ستيكس ، النهر الاسطورى فى الميثولوجيا اليونانيه اللى بيفصل العالم و العالم السفلى . تحت النهر فيه مدينة ديس ، اللى سكانها ارتكبوا ذنوب و خطايا العقل او الفلسفه مش قادرين يفسروها .

 الدايرة الساته (الهرطقة) 
سكانها الهراطقة اللى أبدعوا فى تفسير الحياة و الدين مخالفة عن مبادئ المسيحية اللى الكنيسة الكاتوليكيه شايفها .
 الدايرة السابعه (العنف) 
سكانها خلى العنف طريقة للحياة.

 الدايرة التامنه (الغش) 
سكانها خلى الغش و الخداع اسلوب فى حياته.

 الدايرة التاسعة (الخيانة) 
سكان الدايرة التاسعه هم قام خان. فرق دانتى انواع الخيانة و بتتقسم لأربع دواير :
 المستديرة الأولى محجوزة لمن خان احد أنسابه
 المستديرة التانيه محجوزة لمن خان شعبه او وطنه
 المستديرة التالته محجوزة لمن يخون زواره او مضيفيه.
 المستدير الرابعه محجوزة لمن خان سيده او اللى أحسن اليه.

 وسط الجحيم 
فى وسط الجحيم ، موجود الشيطان ، اللى موصوف بوحش عملاق بتلات وشوش بالوان مختلفة ، اللى قام بالخطيئة و الخيانة العظمى

 شوف كمان 
 دانتى اليجييرى
 انفيرنو (رواية دان براون)

تصنيف:ملاحم